als_Latn dik_Latn sag_Latn
Bëhuni gati për emocione! Po vijnë “Tre Muskëtierët”
Ka shumë kohë që fansat e tyre e kanë kërkuar me ngulm një ribashkim të grupit tuaj të preferuar të rock-ut “Tre muskëtierët”. Më në fund dëshira e tyre do të bëhet realitet! Redon Makashi, Aleksandër Gjoka dhe Elton Deda më 15 maj do të ngjiten në skenën e Pallatit të Kongreseve për të na dhuruar sërish emocione.
Djemtë do të risjellin hitet e tyre më të mira në vite këtë herë të përshtatura në orkestracion dhe të shoqëruar nga orkestra e RTSH-së. Biletat kanë filluar të shiten prej ditësh tashmë dhe ne të Blitz.al kemi mësuar se ato janë drejt fundit. Të emocionuar janë jo vetëm fansat, por edhe vetë këngëtarët, të cilët më herët janë shprehur se mezi po e presin datën 15 maj.
“Ky koncert është një pjesë e jetës sonë, ne e kemi pasur gjithmonë ëndërr ta realizojmë dhe sa më shumë afrojnë ditët, aq më i madh është edhe emocioni. Këto ditë, madje, çunave u kam thënë se më mirë do ishte që ta kishim sot koncertin, aq i madh është emocioni që kemi filluar të ndiejmë…”,- është shprehur Redoni në “Top Show Magazine”.
Të gjithë ju që dëshironi t’u riktheheni kujtimeve më të bukura të viteve ‘90 nuk duhet ta humbisni këtë recital të tre ikonave të muzikës shqiptare./Blitz.al/
als_Latn als_Latn als_Latn als_Latn als_Latn